Η ΠΤΩΣΗ

ΑΝΤΩΝΗΣ ΤΟΛΑΚΗΣ

ΨΑΡΡΩΝ 21 ,ΑΓΙΑ ΠΑΡΑΣΚΕΥΗ

ΤΗΛ.6944740935

EMAIL: antonis.tolakis@gmail.com

1 . ΕΞΩΤΕΡΙΚΟ . ΕΞΩΠΟΡΤΑ ΠΑΛΙΟΥ ΔΙΩΡΟΦΟΥ . ΜΕΡΑ.

Fade in

Σε μια καγκελόπορτα που οδηγεί στην μεσαυλή ενός παλιού διώροφου κτηρίου είναι αναρτημένη , σε χαρτί Α4 , γραμμένο σε PC , μια ανακοίνωση , ¨ΜΕΤΑΦΕΡΘΗΚΑΜΕ ΣΤΟ ΝΕΟ ΚΤΗΡΙΟ ΕΠΙ ΤΗΣ ΟΔΟΥ ΚΟΡΑΗ 7 .¨

2 . ΕΞΩΤΕΡΙΚΟ . ΠΡΟΑΥΛΙΟΣ ΧΩΡΟΣ ΚΤΗΡΙΟΥ . ΜΕΡΑ .

Ένα μεγάλο , νεόκτιστο κτηριακό συγκρότημα . Πάνω από την κεντρική είσοδο μια πινακίδα που γράφει : ΔΙΕΥΘΥΝΣΗ ΥΓΕΙΑΣ ΚΑΙ ΚΟΙΝΩΝΙΚΗΣ ΠΡΟΝΟΙΑΣ .

Βλέπουμε το πρόσωπο ενός άνδρα , 30 – 35 ετών , του Μίλτου που κοιτάζει την πινακίδα του κτηρίου . Μοιάζει έκπληκτος , σαν να μην πιστεύει στα μάτια του , και ταυτόχρονα σκεφτικός .

3 . ΕΣΩΤΕΡΙΚΟ . ΟΙΚΟΔΟΜΗ . ΜΕΡΑ .

Το κτηριακό συγκρότημα της προηγούμενης σκηνής κατά το στάδιο κατασκευής του . Στον τρίτο όροφο πολλοί εργάτες πηγαινοέρχονται . Ανάμεσα τους είναι και ο Μίλτος , φοράει ρούχα και καπέλο της δουλειάς . Μεταφέρει ένα βαρύ μηχάνημα με κόπο . Δείχνει κουρασμένος . Μέσα στον θόρυβο ξεχωρίζει η δυνατή φωνή του εργοδηγού που δίνει τις τελευταίες εντολές της ημέρας .

ΕΡΓΟΔΗΓΟΣ

Έλα , παιδιά . Να τελειώνουμε . Βάζουμε όλα τα εργαλεία

και τα μηχανήματα στο μεγάλο δωμάτιο .

Οι εργάτες μεταφέρουν τα εργαλεία εκεί και μετά αποχωρούν . Ο τελευταίος εργάτης κλειδώνει με ένα λουκέτο το πλέγμα που φράζει την είσοδο στο δωμάτιο , ψάχνει γύρω του να βρεί κάτι πιο βαρύ για να ενισχύσει το φράχτη . Τελικά παίρνει μια σιδεριά που βρίσκεται στο διάδρομο και χρησιμεύει για να κλείνει το κενό του ανελκυστήρα .

4 . ΕΞΩΤΕΡΙΚΟ . ΠΡΑΥΛΙΟΣ ΧΩΡΟΣ ΚΤΗΡΙΟΥ . ΜΕΡΑ .

Ο Μίλτος ανοίγει τα μάτια . Σφίγγει το μέτωπο του , σαν να προσπαθεί να συνέλθει απ ΄ την προηγούμενη ανάμνηση . Ακολουθούμε την κίνηση του βλέμματος του Μίλτου που κατευθύνεται προς την είσοδο του κτηρίου . Στέκεται για λίγο μπροστά απ ΄ τη κεντρική σκάλα , την παρακάμπτει κι ανεβαίνει απ ΄ την ειδική ράμπα . Μπροστά στην είσοδο , ένας κύριος του κρατά ανοιχτή τη γυάλινη πόρτα και του χαμογελάει .

ΑΝΤΩΝΗΣ ΤΟΛΑΚΗΣ σ.1

5 . ΕΣΩΤΕΡΙΚΟ . ΙΣΟΓΕΙΟΣ ΧΩΡΟΣ ΚΤΗΡΙΟΥ . ΜΕΡΑ .

Κόσμος που πηγαινοέρχεται κρατώντας διάφορα έντυπα και φακέλλους .

6 . ΕΞΩΤΕΡΙΚΟ . ΟΙΚΟΔΟΜΗ . ΜΕΡΑ .

Οι εργάτες ανάμεσα τους κι ο Μίλτος έχουν σχολάσει . Φεύγοντας συζητούν μεταξύ τους σε πηγαδάκια , ενώ πίσω τους φαίνεται η ανεγερθείσα οικοδομή .

ΕΡΓΑΤΗΣ Α

Δε ξέρω . Νομίζω του Υπουργείου Υγείας.

Κάποιες υπηρεσίες που θα στεγαστούν εδώ .

Πιο πίσω ένας άλλος εργάτης μιλάει ψιθυριστά στον Μίλτο .

ΕΡΓΑΤΗΣ Β

Θα΄ ρθουμε την νύχτα . Είναι ευκαιρία σου λέω .

Όλα αυτά τα εργαλεία αξίζουν μια περιουσία .

7 . ΕΣΩΤΕΡΙΚΟ . ΙΣΟΓΕΙΟΣ ΧΩΡΟΣ ΚΤΗΡΙΟΥ . ΜΕΡΑ .

Το πρόσωπο του Μίλτου είναι ανήσυχο . Κοιτάζει με ένταση , δεξιά κι αριστερά , τον κόσμο που πηγαινοέρχεται . Ακολουθούμε το βλέμμα του . Κατευθύνεται προς το ασανσέρ . Στο πέρασμα του κάποιοι σταματούν, τον κοιτούν και του παραχωρούν προτεραιότητα .

Στέκεται έξω από το ασανσέρ . Το πρόσωπο του είναι ιδρωμένο . Κοιτάζει τη αλλαγή των αριθμών στην ένδειξη ορόφων του ασανσέρ . Ο αριθμός γίνεται μηδέν . Ο κόσμος που περιμένει μαζί του ανοίγει χώρο για να περάσει πρώτος . Μια κυρία που δεν τον έχει προσέξει ξαφνιάζεται από την παρουσία του .

ΚΥΡΙΑ

Α ! Περάστε .

8 . ΕΣΩΤΕΡΙΚΟ . ΑΣΑΝΣΕΡ ΚΤΗΡΙΟΥ . ΜΕΡΑ .

Ο Μίλτος ,μέσα στο ασανσέρ, εμφανώς ταραγμένος, κοιτάζει τους αριθμούς των ορόφων που αλλάζουν από το 1 ως το 3 . Το βλέμμα του είναι απλανές και το ιδρωμένο του πρόσωπο αποκτά μια σκοτεινή όψη . Μόλις ο ηλεκτρονικός αριθμός δείξει 3 ακούγεται μια κραυγή ανθρώπου που πέφτει από κάποιο ύψος στο κενό .

ΑΝΤΩΝΗΣ ΤΟΛΑΚΗΣ σ.2

9 . ΕΣΩΤΕΡΙΚΟ . ΟΙΚΟΔΟΜΗ . ΝΥΧΤΑ .

Ακούγεται η κραυγή του Μίλτου που πέφτει στο κενό φρεάτιο που προορίζεται για το μελλοντικό ανελκυστήρα . Ο εργάτης Β τρέχει κρατώντας ένα φακό , προς την αφύλακτη είσοδο του ανελκυστήρα . Ρίχνει στο κενό τη δέσμη φωτός του φακού και βλέπει τον Μίλτο πεσμένο ανάσκελα . Τον καλεί με απόγνωση .

ΕΡΓΑΤΗΣ Β

Μίλτο !

10 . ΕΣΩΤΕΡΙΚΟ . ΑΣΑΝΣΕΡ ΚΤΗΡΙΟΥ . ΜΕΡΑ .

Ο Μίλτος βγαίνει από το ασανσέρ στον όροφο 3 . Είναι η πρώτη φορά που βλέπουμε ότι είναι καθηλωμένος σε αναπηρικό καροτσάκι . Σπρώχνοντας το καροτσάκι πηγαίνει σε ένα γκισέ . Τον βλέπουμε με την πλάτη γυρισμένο μέχρι να κλείσει η πόρτα του ασανσέρ .

Fade out

ΤΕΛΟΣ

ΑΝΤΩΝΗΣ ΤΟΛΑΚΗΣ σ.3